open-index/open-wikipedia-markdown huggingface dataset:
Otaism

**Otaism** () – kishining otasi yoki bobosi ismidan keyin *oʻgli/qizi* kabi soʻzlarni yoki *-ovich/-ovna*, *-yevich/-yevna* kabi qoʻshimchalar qoʻshilishi natijasida yasaladigan atoqli ot.

## Etimologiyasi
Otaism () atamasi ruscha „“ (ota) soʻzidan kelib chiqqan.

## Kelib chiqishi
Otaism paydo boʻlish vaqtiga koʻra ism, laqab, familiyalardan keyin turadi. Kishilarning atoqli otlari ichida otaismga eng yaqin boʻlgan onomastik birlik familiya hisoblanadi. Otaismi odatda ota yoki boboning ismidan yasaladi. Maʼno jihatidan, otaism asosan kishining otasini ismidan kelib chiqishi lozim deb hisoblanadi.

Otaism va familiyaning oʻzaro yashash muddati boʻyicha farqi mavjud. Odatan, familiya turgʻun va yashovchan boʻlib, avloddan avlodga oʻtadi va bir qancha avlod-u ajdodlar uchun anʼanaviy nom sifatida xizmat qiladi. Otaism esa har bir avlodda otadan otaga oʻzgarib boradi.

## Turli xalqlarda otasism

### Oʻzbekcha otaism
Oʻzbeklarda *ovich/-ovna*, *-yevich/-yevna* shaklidagi otaism boʻlmagan. Turkiy tillarga xos uslubda „oʻgʻli“ va „qizi“ soʻzlari yordamida otaism hosil qilingan. Ushbu usul ancha qadimiy boʻlib, ota ismidan keyin „oʻgʻli“ yoki „qizi“ soʻzini keltirish bilan nomlash oʻzbeklarda  asrlarda ancha odatiy boʻlgan. Masalan, „Boburnoma“da Hamza Sultonning oʻgʻli Mamaq sulton, Qul Boyazidning oʻgʻli Tezak kichik, Hasanxon Mevatiyning oʻgʻli Nodirxon, Xoja Husaynbekning qizi Ulus ogʻa, Muqimning qizi Mohchuchuk kabi nomlar uchraydi. Tarixchi Muhammad Solihning „Shayboniynoma“ asarida muallif oʻzini quyidagicha tanishtiradi:

Ota ismidan keyin „oʻgʻli“ yoki „qizi“ soʻzlarini qoʻshib nomlash  asrdan soʻng barcha tarixiy memuarlarda, huquqiy hujjatlarda, badiiy asarlar va tazkiralarda uchraydi.

## Manbalar

## Adabiyotlar
*
Patronim

**Patronim** — kishini uning avlod-ajdodlari ismini keltirish usulida aytish..

## Manbalar

## Adabiyotlar
*
Matronim

**Matronim** () — ona va ayolning oti yoki laqabidan yasalgan ism yoki familiya.

## Manbalar

## Adabiyotlar
*
Oykonim

**Oykonim** — turli xil maskanlar nomi va aholi punktining  atoqli oti, toponimning bir turi.

## Manbalar

## Adabiyotlar
*
Komonim

**Komonim** — qishloq va ovul turidagi joylarning atoqli oti. Oykonimning bir turi.

## Manbalar

## Adabiyotlar
*
Urbanonim

**Urbanonim** () — shaharning ichki hududida joylashgan har qanday topografik obyektga berilgan atoqli ot.

## Manbalar

## Adabiyotlar
*
Agroonim

**Agroonim** — vodiylar, dalalar, adirlar va yer uchastkalarining atoqli oti.

## Manbalar

## Adabiyotlar
*
Nekronim

**Nekronim** — mozorlar, qabristonlar va shu kabi muqaddas qadamjoylar atoqli oti.

## Manbalar

## Adabiyotlar
*
Terronim

**Terronim** — dunyo okeanlariga qarama-qarshi ravishda yer yuzasi (qirgʻoq)da joylashgan geografik obyektlarning atoqli oti.

## Manbalar

## Adabiyotlar
*
Might Not

**„Might Not“** – kanadalik repper Belly hamda kanadalik qoʻshiqchi va qoʻshiqlar muallifi The Weeknd ijrosidagi qoʻshiq. Trek 2015-yil 18-dekabrda Roc Nation va XO leybllari orqali Bellyning *Up For Days* miksteypidan yagona singl sifatida chiqarilgan. Prodyuser sifatida ham ishlagan Ben Billions bilan birgalikda yozilgan bu qoʻshiq AQShning ''Billboard'' Hot 100 chartida 68-oʻringa chiqqan. Qoʻshiqning rasmiy remiksida amerikalik repperlar 2 Chainz va Yo Gotti yangi kupletlar qoʻshgan holda ishtirok etgan.

## Kompozitsiyasi
Bu C♯ minor tonida yozilgan hip-hop va trap janridagi qoʻshiqdir.

## Musiqiy klipi
„Might Not“ qoʻshigʻining musiqiy videosi qoʻshiq bilan bir kunda, yaʼni 2015-yil 18-dekabrda Bellyning YouTubedagi Vevo kanalida premyera qilindi. Videoga Shomi Patwary va Belly rejissyorlik qilgan. 2025-yil may holatiga koʻra, video YouTubeda 83 million marta koʻrilgan.

## Tijoriy muvaffaqiyati
„Might Not“ 2016-yil 30-aprel sanasida yakunlangan haftaning ''Billboard'' Hot 100 reytingida eng yuqori oʻrni – 68-oʻrinni egallagan va shu bilan Belly uchun asosiy ijrochi sifatidagi, eng yuqori oʻrinni egallagan qoʻshigʻiga aylangan. Qoʻshiq RIAA tomonidan AQShda 1 milliondan ortiq sotuv va strim ekvivalent birliklar evaziga Platina sertifikatiga sazovor boʻlgan.

## Chartlar

### Yil yakunlari boʻyicha chartlar

## Sertifikatsiya

## Manbalar
Lamiya Valiyeva

**Lamiya Valiyeva** (2002-yil 5-aprel) – Ozarbayjonlik para yengil atletikachi, musobaqalarda yugurish (sprint) yoʻnalishida ishtirok etadi. U Ozarbayjon sharafini 2020 va 2024-yilgi Yozgi Paralimpiada oʻyinlarida himoya qilgan.

## Faoliayti

Lamiya Valiyeva 2002-yil 5-aprelda tugʻilgan. 11 yoshida sportga boʻlgan qiziqishi paydo boʻldi.

Valiyeva 2015-yil noyabr oyida Turkiyaning Konya shahrida oʻzining birinchi musobaqasida ishtirok etdi. Ushbu turnirda Valiyeva 100 metrga yugurish va estafeta yoʻnalishlarida birinchi oʻrinni egalladi.

Valiyeva 2020-yilgi Yozgi Paralimpiada oʻyinlarida Ozarbayjon nomidan ishtirok etib, T13 toifasida 400 metr masofaga yugurish bahslarida oltin medal va 100 metr masofaga yugurish bahslarida kumush medalni qoʻlga kiritgan.

Para yengil atletika boʻyicha 2023-yilgi jahon chempionatida T13 toifasida 100 metr va 400 metr masofalarga yugurishda oltin medallarni qoʻlga kiritgan. 2024-yilgi jahon chempionatida ham ushbu yoʻnalishlarda ishtirok etib, yana ikkita oltin medalni qoʻlga kiritgan.

2024-yilgi Yozgi Paralimpiada oʻyinlarida Valiyeva T13 toifasida 100 metrga yugurish bahslarida oltin medalni qoʻlga kiritgan. U 100 metr masofani 11,76 soniyada bosib oʻtib, Rio-2016 Paralimpiadasida Leyla Ajametova tomonidan oʻrnatilgan 11,79 soniyalik avvalgi jahon rekordini yangilagan. Shuningdek, 400 metrga yugurishda 55,09 soniya natija bilan kumush medalga sazovor boʻlgan.

2024-yil 10-sentabr kuni Ozarbayjon Respublikasi Prezidenti Ilhom Aliyev tomonidan Valiyevaga Yozgi Paralimpiada oʻyinlaridagi yuksak natijalari va Ozarbayjon sportini rivojlantirishga qoʻshgan hissasi uchun „Shohrat“ ordeni topshirilgan. Shu bilan birga, u oltin medali uchun 200 ming manat va kumush medali uchun 100 ming manat miqdorida pul mukofoti bilan taqdirlangan.

## Oilasi
Turmush o‘rtog‘i — Tembo Monareng, janubiy afrikalik yengil atlet, qisqa masofaga yugurish musobaqalarida ishtirok etadi.

## Manbalar
Onim

**Onim** (), **onoma** – biror obyektni boshqa obyektlardan ajratib koʻrsatish, uni individuallashtirish va identifikatsiya qilish uchun xizmat qiladigan soʻz, soʻz birikmasi yoki gap. U onomatologiyaning murakkab ikki tarkibli atamalarining ajralmas qismi hisoblanadi, masalan: fitonim, anemonim, xromonim, kosmonim, teonim, ideonim, xrematonim kabilar. Bular onimlarning turli boʻlimlarini tashkil etadigan atoqli otlardir. Onimizatsiya jarayoni natijasida onimlar tarkibiga sifat va son soʻz turkumlari ham kirishi mumkin. Shunday qilib, onim onomastikaning asosiy atamasi va tadqiqot predmeti hisoblanadi.

## Koʻrinishlari
* Akronim
* Agnonim
* Agoronim
* Agroonim
* Allonim
* Andronim
* Anemonim
* Antroponim
* Astionim
* Astronim
* Venusonim
* Viskonim
* Gelonim
* Geonim
* Gidronim
* Ginekonim
* Godonim
* Drimonim
* Dromonim
* Zoonim
* Katoykonim
* Komonim
* Kosmonim
* Kriptonim
* Limnonim
* Lingvonim
* Makrotoponim
* Marsionim
* Matronim
* Merkurionim
* Mikrotoponim
* Mononim
* Nekronim
* Oykonim
* Onim
* Oronim
* Patronim
* Pelagonim
* Planetonim
* Polisonim
* Poreyonim
* Potamonim
* Taxallus
* Selenonim
* Speleonim
* Teonim
* Toponim
* Urbanonim
* Faleronim
* Fiktonim
* Fitonim
* Fontanonim
* Xoronim
* Xrematonim
* Xrononim
* Ekzonim
* Ekklezionim
* Ergonim
* Etnonim

## Manbalar

## Adabiyotlar
* 
*
Shami-Damulla

**Shami-Damulla** (1932-yilda vafot etgan; ; asl ismi **Said ibn Muhammad ibn Abdulvohid ibn Ali al-Asaliy at-Tarablusiy ash-Shami al-Dimashqiy**) – Oʻrta Osiyoda islom fundamentalizmining rivojlanishidagi muhim arbob. Izdoshlari orasida Oʻrta Osiyo va Qozogʻiston musulmonlari diniy boshqarmasi ikkinchi muftiysi Ziyovuddin Boboxon ham bor edi.

Shami-Damulla asli qohiralik boʻlib, Al-Azhar olim boʻlgan. Shami-Damulla Shinjondalik paytida (15-20 yil) mahalliy harakatning taʼsiriga tushgan koʻrinadi. Ayniqsa, soʻfiylikka qarshi kurashgan salafiylik harakati Shinjonda kuchli taʼsir koʻrsatgan. 1919-yilda Rossiyaning Qashqardagi konsuli koʻmagida Toshkentga koʻchib kelgan.
## Manbalar
Nicaea qamali

**Nicaea qamali** – 727-yilda Umaviylar xalifaligining Vizantiya imperiyasi shaharlaridan biri Niceani egallab olishga qaratilgan muvaffaqiyatsiz urinishi. 717–718-yillarda Vizantiya imperiyasi poytaxti Konstantinopolni egallashga boʻlgan muvaffaqiyatsizlikdan soʻng, xalifalik Onadoʻliga bir qator bosqinlar uyushtira boshladi. 727-yilda xalifaning oʻgʻillaridan biri boshchiligidagi arab qoʻshini Onadoʻliga kirib bordi, ikki Vizantiya qal’asini talon-taroj qildi va iyul oyining oxirlarida Nicea shahriga yetib keldi. 40 kun davomida uzluksiz amalga oshirilgan hujumlarga qaramay, shahar hujumga mustahkam ravishda bardosh berdi va natijada, arablar ortga chekinib, xalifalik hududiga qaytishga majbur boʻldi. Niceaning qamal qilinishi Umaviyalar tomonidan uyushtirilgan bosqinlarning eng yuqori nuqtasini anglatadi, keyinchalik ularning uzoq chegaralarida yuzaga kelgan yangi tahdidlar va magʻlubiyatlar tufayli kuchsizlanish kuzatila boshlandi, Vizantiya imperiyasining kuchi esa mustahkamlandi.

## Tarixi
717–718-yillarda Umaviylar qoʻshinlarining Vizantiya poytaxti Konstantinopolga qilgan bir yillik hujumi muvaffaqiyatsizlikka uchraganidan soʻng qisqa vaqt davomida tinchlik hukm surdi. Bu orada Umaviylar oʻz yoʻqotishlarini bartaraf etish bilan shugʻullandi, Yazid ibn al-Muhallab boshchiligidagi qoʻzgʻolonni bostirishdi va strategik ustuvor yoʻnalishlarini qaytadan koʻrib chiqishdi. 720-yildan boshlab arab-vizantiya chegarasida harbiy harakatlar qayta boshlandi, biroq endi xalifalikning strategik eʼtibori toʻgʻridan-toʻgʻri hududni bosib olishga emas, balki harbiy yurishlarga qaratildi. Har yili bahor va yozda musulmon qoʻshinlari Tavr togʻlaridan oʻtib, Onadoʻliga hujum qilishdi. Baʼzida bu hujumlarga dengizdan uyushtirilgan bosqinchilik yurishlari ham qoʻshildi, qish oylarida esa yana yangi yurishlar amalga oshirildi. Bu yurishlar Onadoʻlining katta qismini vayronaga aylantirdi, bir nechta qal’alarni yoʻq qildi. Biroq arablar Tavr togʻlarining gʻarbiy tomonida qoʻlga kiritilgan harbiy punktlarni saqlab qolishga harakat qilmadilar. Bu yillarda Vizantiya imperiyasi kuch jihatidan ustun boʻlgan xalifalik bilan toʻqnash kelishga hali tayyor emas edi, shu sababli xalifalik tomonidan qilingan hujumlarga qarshi javob choralari passiv edi. Vizantiyaliklar arab bosqinlariga qarshi chiqish oʻrniga Onadoʻlining turli hududlarida joylashgan mustahkam qal’alarga chekinishni afzal koʻrishdi.

Xalifa Hishom taxtga oʻtirganidan soʻng () musulmonlar bosqinlarining koʻlami va shijoati oshib bordi. Bu harbiy yurishlarda eng faol Umaviy sarkardalardan biri Hishomning oʻgʻli Muoviya boʻlib, u 725 va 726-yillarda yurishlarga boshchilik qildi.

## Manbalar
Saʼdiyya Shayx

**Saʼdiyya Shayx** (1969-yilda tugʻilgan) – janubiy afrikalik islom va feministik nazariya olimi. Keyptaun universitetida din professori. Shayx soʻfiylikni feminizm va feministik nazariya bilan bogʻliq holda oʻrganadi. Islom va Ibn Arabiyda gender boʻyicha qilgan ishlari bilan mashhur.

## Biografiyasi
Saʼdiyya Shayx 1969-yilda Janubiy Afrikaning Krugersdorp shahrida hindistonlik musulmonlar oilasida tugʻilgan. Aparteid rejimi ostida ulgʻayib, aparteidga qarshi harakatning guvohi boʻlgan. Bu tajriba uning Qur’on va islom anʼanalarini ozod gʻoyalari bilan talqin qilishga intilishga turtki boʻldi.

Shayx musulmon ayollari va gender zoʻravonligi, Qur’on va hadislarga feministik yondashuvlar, islomda kontratseptsiya va abort, gender va islom qonunlari haqida asarlarini nashr etgan. 2016—2017-yillarda Wissenschaftskolleg Zu Berlinda „Gender, adolat va musulmon axloqi“ loyihasi boʻyicha tahsil olgan.
## Manbalar
Kordova qamali

**Kordova qamali** – 711-yilda Umaviylar Kordova shaharni uch oy davomida qamal qilgan. Ular shaharni egallashga muvaffaq boʻlgan va shaharda joylashgan butun Vestgot garnizoni yoʻq qilingan.

## Tarixi
Umaviylar Guadalete jangida gʻalaba qozonib, qirol Roderic halok boʻlgach, Vestgotlar qirolligi ichki nizolar tufayli parchalanib ketdi. Har bir provinsiyaning gubernatori mustaqil harakat qila boshladi va natijada Kordova, Sevilla va Toledo kabi shaharlar alohida-alohida qirollar tomonidan boshqarila boshlandi. Toriq ibn Ziyod Vestgotlarning qayta birlashishiga yoʻl qoʻymaslik maqsadida poytaxt Toledoga zarba berishga qaror qildi, shu bilan birga boshqa shaharlarni egallash uchun ham bir nechta boʻlinmalarni yubordi. Toriq Shimoliy Afrikadan Mugʻit ar-Rumiy ismli vizantiyalikni Kordovani qoʻlga kiritish uchun safarbar qildi.

## Manbalar
Rather Lie

**„Rather Lie“** – amerikalik repper Playboi Carti hamda kanadalik qoʻshiqchi The Weeknd ijrosidagi qoʻshiq. U 2025-yil 26-martda Playboi Cartining uchinchi studiyaviy albomi *Music*dan asosiy singl sifatida AQShdagi ritmik radiostansiyalarga yuborilgan. Qoʻshiqqa F1lthy, Ojivolta, Jarrod „Twisco“ Morgan va Ramzoid prodyuserlik qilgan. Ikki kundan soʻng, u Italiya radiolarida ham eshittirilgan.

## Kompozitsiyasi
„Rather Lie“ qoʻshigʻida naqarot The Weeknd tomonidan ijro etilib, u „pop musiqaga xos tiniq“, „yengil“ hamda „quloqqa yoqimli“ deb tasvirlangan, Carti esa „yoqimli, ammo mutlaqo maʼnosiz narsalar“ni pichirlayotgani eshitiladi. Shu sababli, ushbu qoʻshiq albomdagi „sevgi qoʻshigʻi“ sifatida eʼtirof etilgan esda qolarli qismlardan biri deb qaraladi. Qoʻshiq davomida Carti avval tinch ohangda kuylaydi, biroq keyinroq ovozini turlicha ishlatib, sevgilisini manipulyatsiya qiladi va muhabbati haqidagi ichki fikrlarini ochib beradi. Trek yaqin munosabatlardagi notekisliklarni aks ettiradi, bu jarayonda esa Carti oʻziga achinish oʻrniga hushyor va realistik ohangda eshitiladi.

## Tanqidiy qabul
Qoʻshiq musiqiy tanqidchilar tomonidan iliq kutib olindi. *Billboard* jurnalidan Mackenzie Cummings-Grady albomdagi barcha birgalikda ishlangan qoʻshiqlar reytingida „Rather Lie“ni ikkinchi oʻringa qoʻydi va ushbu duet „uchta muvaffaqiyatli ish“ni amalga oshirdi deb fikr bildirdi, chunki ular bundan avval „Popular“ (2023) va „Timeless“ (2024) dek katta shuhratga erishgan qoʻshiqlarda birga ishlashgan edi. Cummings-Grady qoʻshiq ikkalasi uchun ham eng muvaffaqiyatli trekka aylanishini taxmin qildi. Angel Diaz va Michael Saponara keyinroq qoʻshiqni albomning umumiy reytingida ikkinchi oʻringa qoʻyishdi, uni albomning „radio singli“ deb atashdi va ikkalasining qoʻshma albomi chiqishiga umid qilishgan.

C. Vernon Coleman II XXL jurnalida „Rather Lie“ qoʻshigʻini albomning dastlabki ajralib turadigan treklaridan biri sifatida keltirdi va uni albomning „energiyaga boy“ treklaridan biri deb atadi.

## Chartlar

## Manbalar
Antroponim

**Antroponim** ( – odam +  – ot) – kishilarga beriladigan atoqli ot. Onomastikaning lisoniy birligi. Oʻzbekchada ushbu atama oʻrniga ism, kishi ismi, odam otlari, kishi nomlari kabi atamalar qoʻllanadi.

Har bir tilda antroponimlar yigʻingdisi – *antrokon*i (yoki *antroponimikon*) mavjud boʻladi. Antroponimlarning umumiy majmuasi antroponimiya deb yuritiladi (masalan, oʻzbek antroponiyasi, rus antroponiyasi va hokazo). Antroponimlarni oʻrganadigan fan esa antroponimika, ushbu soha tadqiqotchisi esa *atroponimist* yoki *antroponimshunos* deb ataladi.

## Turlari
* Andronim
* Familiya
* Ginekonim
* Ism;
* Kriptonim (laqab, ism, nom)
* Laqab
* Otaism
* Patronim
* Taxallus

## Manbalar

## Adabiyotlar
*
Antroponimiya

**Antroponimiya** — antroponimlarning umumiy majmuasi, yigʻindisi, toʻplami.

## Oʻzbek atroponimiyasi
Oʻzbekchada kishini quyidagi onomastik vositalar yordamida nomlanadi:
* Ismlar;
* Laqablar;
* Taxalluslar;
* Oʻzbeklarda kishini nomlashning qadimda mavjud boʻlgan baʼzi shakllari – „qizi“ va „oʻgʻli“ bilan nomlash;
* Kishini uning nomiga qadim ajdodlarini ismini tiklash orqali atashning arabcha shakllari („ibn“, „binni“) bilan nomlash;
* 1920–1930-yillaridan rasmiy ravishda majburan qabul qildirilgan ruscha familiya va otaismlari.

## Manbalar

## Adabiyotlar
*
Tyana qamali

**Tyana qamali** – Umaviylar xalifaligi tomonidan 707–708 yoki 708–709-yillarda amalga oshirilgan qamal. Arab qoʻshini Vizantiya hududiga bostirib kirib, 707 yoki 708-yil yozida shaharni qamal qilgan. Qamalning aniq sanasi nomaʼlum, chunki mavjud yunon, arab va Suriya manbalarida bu voqea sanasi turlicha keltirilgan. Dastlab Tyana shahri qamaldan muvaffaqiyatli himoyalangan. Bahor kelganida ular qamalni toʻxtatishga ham yaqin edilar. Bu vaqtda imperator Yustinian II tomonidan yuborilgan yordamchi qoʻshin yetib kelgan. Biroq vizantiyalik sarkardalar oʻrtasidagi nizolar, shuningdek, qoʻshinning katta qismi tajribasizligi bois qamal Umaviylar gʻalabasi bilan yakunlangan. Natijada shahar aholisi taslim boʻlishga majbur boʻlgan. Garchi taslim boʻlish shartlari kelishilgan boʻlsa-da, shahar talon-taroj qilingan va vayron qilingan. Vizantiya manbalariga koʻra, shahar aholisi asir olinib, boshqa hududga koʻchirilgan, natijada Tyana shahri butunlay boʻshab qolgan.

## Tarixi
692/693-yillarda Vizantiya imperatori Yustinian II () va Umaviylar xalifasi Abdulmalik () oʻrtasida 679-yildan buyon mavjud boʻlgan sulh buzildi. Bu sulh musulmonlarning Vizantiya poytaxti Konstantinopolga qilgan hujumidan soʻng tuzilgan edi. Vizantiyaliklar bu tinchlikdan moliyaviy va hududiy jihatdan katta foyda koʻrishdi. Umaviylar Ikkinchi musulmon fuqarolar urushi (680–692) bilan band boʻlgan davrda sulhni oʻz foydalariga kengaytirishga muvaffaq boʻlishdi. Biroq 692-yilga kelib, Umaviylar ichki urushda ochiq gʻalabaga erishayotgan edi, Abdulmalik urushni qayta boshlash maqsadida ataylab turli choralar koʻra boshladi. Yustinian esa unga qarshi javob qaytardi. Nihoyat, Umaviylar sulhni aynan vizantiyaliklar buzganini daʼvo qilib, ularning hududiga bostirib kirdi va 693-yilda Sebastopolis jangida imperator qoʻshinini magʻlub etdi. Bu jangdan soʻng arablar Armanistonda nazoratni tezda qayta tikladi va Onadoʻlining sharqiy chegaralariga oʻz hujumlarini davom ettirishdi. Aynan shu hujumlar 716–718-yillardagi Konstantinopolni ikkinchi marotaba egallashga urinish bilan yakun topdi. Bundan tashqari, 695-yilda Yustinian taxtdan agʻdarildi va bu Vizantiya imperiyasini kuchli ichki beqarorlik girdobiga tortib, davlatni inqiroz yoqasiga olib keldi.

## Manbalar
Hassanal Bolkiah masjidi

**Hassanal Bolkiah masjidi** () – Bruneyning Bruney-Muara tumanidagi Mentiri aholi punktida joylashgan masjid.

## Tarix
Masjid qurilishi 2017-yil 2-mayda boshlangan, asos toshi qoʻyish marosimi uch kundan keyin boʻlib oʻtgan. Masjid Bruney sultoni Hassanal Bolkiah buyrugʻi bilan qurilgan boʻlib, oldingi masjid – Kampong Mentiri Milliy Uy-joy Rejasi masjidining oʻrniga qurilgan. Ushbu masjid aprel oyning 5-kuni yongʻinda vayron boʻlgan edi. Qurilish ishlari atigi 49 kun ichida yakunlangan. Masjid 2017-yil 23-iyunda Sulton tomonidan ochilgan boʻlib, ochilish marosimi masjidda birinchi juma namozi oʻqilganidan keyin boʻlib oʻtgan.

## Yana qarang
* Bruneydagi masjidlar roʻyxati

## Manbalar
We Still Don't Trust You (qoʻshiq)

**„We Still Don't Trust You“** – amerikalik repper Future, amerikalik prodyuser Metro Boomin va kanadalik qoʻshiqchi va qoʻshiqlar muallifi The Weeknd ijro etgan qoʻshiq. U 2024-yil 19-aprelda Future va Metro Boominning xuddi shu nomdagi hamkorlikdagi albomidan asosiy singl sifatida Italiya radiolariga yuborildi. Uning rasmiy musiqiy videosi olti kun avval, yaʼni albom chiqqan kunning ertasiga chiqarilgan boʻlib, unda kanadalik model Winnie Harlow ishtirok etgan.

## Tanqidiy qabul
*[[Billboard]]* nashri vakili Michael Saponara „We Still Don't Trust You“ni shu nomdagi albomdagi eng yaxshi qoʻshiq deb baholadi. Saponaraning taʼkidlashicha, ushbu trek nozik baraban tovushlari va EKG yurak monitoriga oʻxshash piqillovchi ovozdan iborat. Future kirish soʻzini qayta-qayta takrorlar ekan, The Weeknd vahimali ohangdagi ovoz bilan qoʻshiqqa kirib keladi.

*Sputnikmusic* nashridan Dakota West Foss bu qoʻshiqning ohangini The Weekndning beshinchi studiyaviy albomi – *[[Dawn FM]]* (2022) ga qiyoslab, qoʻshiq albom mualliflari – Future va Metro Boominning uslublariga mutlaqo mos emasdek tuyilishini, ammo bu tanqid emas, balki maqtov ekanini taʼkidladi.

## Mukofotlar

## Chartlar

## Sertifikatsiya

## Manbalar
Najiaying masjidi

**Najiaying masjidi** – Xitoyning Yunnan provinsiyasi, Yuxi shahri, Tunxay okrugida joylashgan masjid.

## Tarixi
Masjid dastlab 1370-yilda qurilgan. 600 yil davomida masjid bir necha bor kengaytirilgan. 2004-yilda yangi masjid binosi qurilgan. 2019-yilda masjidning bir qismi himoyalangan madaniy meros obyekti sifatida roʻyxatga olingan. 2023-yil may oyida mahalliy aholi masjidning gumbazli tomini buzishga urinayotgan hokimiyat vakillarini toʻxtatish uchun uringanida politsiya bilan toʻqnashuvlar sodir boʻlgan.

## Arxitekturasi
Yangi masjid binosi besh qavatdan, toʻrtta minoradan va bitta gumbazdan iborat. Binoning maydoni  ni tashkil qiladi. Minoralarning balandligi  ga yetadi. Ikkinchi qavat 3000 namozxonni sigʻdira oladi. Eski bino anʼanaviy Xitoy uslubida qurilgan boʻlib, hozirda ayollar masjidi sifatida foydalaniladi va 800 namozxonni sigʻdira oladi.

## Yana qarang
* Xitoyda Islom
* Xitoydagi masjidlar roʻyxati

## Izohlar

## Manbalar
Najiahu masjidi

**Najiahu masjidi** () – Xitoyning Ningsya Xuy Muxtor Rayoni poytaxti Yinchuan shahridagi tarixiy masjidlardan biri.

## Manbalar

## Havolalar

* 
* 
* 
* 
* 
*
Madian masjidi

**Madian masjidi** () – Xitoyning Pekin shahri, Haidian tumanidagi Madian hududida joylashgan masjiddir.

## Tarixi
Masjid Qing sulolasi hukmdori Kansi imperatori davrida, hududdagi xueylar sonining koʻpligi sababli qurilgan. Madaniy inqilob davrida masjid zavodga aylantirilib, namozxona esa ustaxona vazifasini bajargan. 1982-yilda zavod bu yerdagi faoliyatini toʻxtatgan va bino yana masjid sifatida ishlay boshlagan.

## Meʼmorchiligi
Masjid 200 nafar namozxonni oʻzida sigʻdira oladi va umumiy maydoni 3 800 m2ni tashkil qiladi. U xitoy meʼmorchilik uslubida qurilgan boʻlib, asosiy binoga namozxona, janubiy va shimoliy maʼruzalar zali hamda boshqa inshootlar kiradi.

## Transport
Masjidga Pekin metropolitenining Jiandemen bekatining janubiy chiqish tomonidan chiqib, piyoda yurib kelish mumkin.

## Yana qarang

* Xitoyda islom
* Xitoydagi masjidlar roʻyxati

## Manbalar
Pehin Xatib Abdulloh masjidi

**Pehin Xatib Abdulloh masjidi** () – Bruneyning Bruney-Muara tumanidagi Kulapis aholi punktida joylashgan masjid. 2017-yil may oyida ochilgan boʻlib, 700 namozxonni oʻziga sigʻdira oladi. Masjid Kulapis aholisining diniy ehtiyojlarini, jumladan juma namozi va boshqa diniy marosimlarni oʻtkazish uchun moʻljallangan.

## Tarixi
Masjid qurilishi 2015-yil 14-sentyabrda boshlangan va ikki yildan kamroq vaqt ichida yakunlangan. U 2017-yil 19-mayda Sulton Hassanal Bolkiah tomonidan ochilgan boʻlib, ochilish marosimi masjidda birinchi juma namozidan oʻqilganidan keyin boʻlib oʻtgan. Masjid nomaʼlum homiy shaxs tomonidan vaqf sifatida moliyalashtirilgan va davlatga tegishli  yer maydonida qurilgan.

## Yana qarang
* Bruneydagi masjidlar roʻyxati

## Manbalar
Keramaia jangi

**Keramaia jangi** 746-yilda Kiprda boʻlib oʻtgan va Vizantiya dengiz floti Umaviylar xalifaligining Misr floti ustidan yirik gʻalabaga erishgan.

## Jang
Vizantiya tarixchilari tomonidan qayd etilgan manbalarga koʻra, Misr floti Iskandariyadan yoʻlga chiqib, Kipr tomon suzgan. Vizantiya floti sardori arablarni kutilmaganda qoʻlga tushirib, Keramaia porti kirish qismini toʻsishga muvaffaq boʻlgan. Natijada, deyarli butun arab floti yoʻq qilingan.

## Manbalar
Tanos (Kalmar oʻyini)

**Choi Su-bong** (koreyscha: 최수봉), sahnadagi taxallusi – **Thanos** (koreyscha: 타노스), shuningdek, 230-oʻyinchi nomi bilan tanilgan – Netflix’ning Janubiy Koreyada suratga olingan „Squid Game (Kalmar oʻyini)“ serialining ikkinchi mavsumidagi qahramonlardan biri. U taniqli rep ijrochisi boʻlib, giyohvand moddalar bilan bogʻliq muammolari bor va beparvo hayot tarzini kechirgan. Bu holat uni jiddiy moliyaviy qiyinchiliklarga olib kelgan. Oxirgi pullarini kriptovalyutaga muvaffaqiyatsiz sarmoya qilganidan soʻng, omon qolish uchun oʻtkaziladigan oʻyinlar ishtirokchisiga aylanadi. Yorqin va batafsil ishlab chiqilgan obrazi, shuningdek, giyohvandlik taʼsirida tutgan gʻayrioddiy xatti-harakati uni mavsumdagi eng esda qolarli qahramonlardan biriga aylantirgan.

Qahramon aniq bir aktyorga moslab yaratilmagan boʻlsa-da, rejissyor Xvan Don Xyok hayoti oʻxshash sabablarga koʻra oʻzgargan kishini topishga intilgan. Bir nechta suhbatlardan soʻng Thanos roli uchun Chxve Syn Xyon (koʻproq T. O.P nomi bilan tanilgan) tanlandi – mashhur janubiy koreyalik ijrochi, K-pop guruhi Big Bangʻning sobiq aʼzosi, 2017-yilda marixuana isteʼmol qilish bilan bogʻliq mojaroga aralashgan edi. Uning ishi jamoatchilikda katta muhokamalarga sabab boʻldi va tomoshabinlar hamda tanqidchilardan turlicha fikr-mulohazalar olgan.

Netflix tomonidan oʻtkazilgan „Eng yaxshi yangi qahramon“ soʻrovnomasida 700 000 ishtirokchi orasida Thanos 50 foiz ovoz bilan gʻolib boʻlgan.

## Syujeti
Choi Su-bong, yaʼni Thanos, ilk bor *"Kalmar oʻyini"* ikkinchi mavsumining uchinchi epizodida – „001“ nomli qismda paydo boʻlgan. 1,19 milliard von qarzga botgan reper 456 nafar ishtirokchi qatorida nomaʼlum taklif etuvchining chaqiruvini qabul qilib, xavfli oʻyinlarda qatnashishga qaror qilgan. Gʻolibga katta pul mukofoti vaʼda qilingan.

Bu yerda u oʻzini baxtsiz holatga solgan odam – MG Coin nomi bilan tanilgan YouTube blogeri Li Myon Gi (333-oʻyinchi, aktor Lim Sivan) bilan yuzma-yuz keladi. MG Coin firibgarlik bilan bogʻliq kriptovalyuta sxemasi reklamasining yuzi boʻlgan, va Tanos shu loyihaga sarmoya kiritib, barcha pulidan ajralgan. Endilikda, ular ikkalasi ham oʻyinda.

Sinovlarda ishtirok etish shartnomasini imzolaganlaridan soʻng Tanos va 333-oʻyinchi oʻrtasida ogʻzaki janjal yuzaga keladi, hatto bu deyarli mushtlashuvga aylanadi. Ammo Li Myon Giga nisbatan umumiy nafrat bilan birlashgan yana bir ishtirokchi – Nam Gyu (124-oʻyinchi, aktyor Ro Chje Von) ularni tinchlantiradi. Thanos Nam Gyu bilan yaqinlashadi va ular orasida oʻyinda oʻzaro ittifoq shakllanadi.

## Manbalar

## Havolalar
Rasululloh keladi

**Rasululloh keladi** (**Rasululloh keladur** nomi bilan ham tanilgan) – Boborahim Mashrabning *„Rasululloh keladi yoki Meʼroj“* gʻazali bilan kuylanadigan qoʻshiq.

## Tarixi
Boborahim Mashrabning ushbu gʻazali Turkistonda mashhur boʻlgan, lekin sovet davriga kelib taʼqiqqa uchragan. Shu vaqtlarda Alixontoʻra Sogʻuniy va uning oʻgʻli Qutlugʻxon Shokirov bilan birgalikda ushbu qoʻshiqni hofiz aka-uka Soʻfixonovlar ijrosida magnitofonga yozib olishgan. Oʻzbekiston mustaqilligi arafasida ilk marotaba Oʻzbekiston radiosi orqali eshittirilgan. Ushbu qoʻshiq Otabek Muhammadzohid, Farhod Saidov va boshqa hofizlar tomonidan yangidan ijro qilingan.

## Gʻazal sharxi
Ushbu gʻazal Meʼroj voqeasiga bagʻishlangan boʻlib, unda Muhammad paygʻambarning osmonlarga koʻtarilishi tasvirlangan. Matnda Jabroil, doʻzax va jannat farishtalari, shamol, daryolar va Azroil kabi ramziy timsollar orqali bu voqeaning ulugʻvorligi aks ettirilgan. Bundan tashqari, Muhammad paygʻambarning Alloh huzuriga chiqishi faqat ularga xos boʻlgan maxsus maqom sifatida taʼkidlangan. Shuningdek, Jabroilning *Sidratul Muntaho* chegarasida toʻxtashi esa bu chegaraning muhimligini koʻrsatgan. Gʻazal xotimasida shoir mahshar kunini tasvirlagan va o‘zini Muhammad paygʻambardan keyin ilohiy sahnaga qoʻshgan.

## Manbalar

## Adabiyotlar
* 

## Havolalar

* 
* 
* 
* 
*
Mirpoʻlat Mirzo

** Mirpoʻlat Mirzo** (1949-yil 20-avgust, Chimkent, Qozoq SSR – 2018-yil 22-fevral, Toshkent, Oʻzbekiston) – oʻzbek shoiri, Oʻzbekistonda xizmat koʻrsatgan madaniyat xodimi.

## Hayoti
Mirpoʻlat Mirzo 1949-yilning 29-avgustida Qozogʻiston SSRning Chimkent viloyatida joylashgan Sayram qishlogʻida tugʻilgan. Qishloqda oʻrta taʼlimni olgach, Oʻrta Osiyo davlat dorilfununi (hozirgi Oʻzbekiston Milliy universiteti)ning jurnalistika fakultetiga 1967-yili qabul qilinadi. 1971-yilda oliygohni muvaffaqiyatli tamomlaydi.
## Mehnat faoliyati
1971-yilda „Yangi asr avlodi“ nashriyotida oʻz mehnat faoliyatini boshlagan Mirpoʻlat Mirzo, keyinchalik Oʻzbekiston yozuvchilar uyushmasida adabiy maslahatchi sifatida faoliyatini davom ettirdi. Soʻng, „Yozuvchi“ nashriyotida bosh muharrir sifatida ishlab, tajriba orttirgan. 1997-yildan boshlab, uzoq yillar davomida „Jahon adabiyoti“ jurnalining bosh muharriri oʻrinbosari sifatida ishlagan.
## Ijodi
Mirpoʻlat Mirzo oliygohda oʻqib yurgan paytlarida, sheʼrlar yozishni boshlagan. 1971-yilda „Guliston“ jurnalida ilk sheʼrlar toʻplami chop etilgan boʻlsa, 1975-yilda ilk sheʼriy kitobi nashr etilgan. Shu bilan birgalikda, 1978-yilda „Ishq fasli“, 1981-yilda „Yaxshi kunlar“, 1985-yilda „Sunbula“, 1988-yilda „Moviy daryo“, 1990-yilda „Atirgul va yulduzlar“ kitoblari nashrdan chiqarilgan.

1991-yilda Oʻzbekiston Respublikasi mustaqillikka erishganidan soʻng, bir qancha publitsistik toʻplamlari chop etildi. Jumladan, 2004-yilda „Saylanma“, 2009-yilda „Surur“, 2011-yilda „Rayhon isi“ hamda 2016-yilda „Men nechun sevaman Oʻzbekistonni“ publitsistik toʻplamlari nashr etildi. „Qachon tong otadi“ dramasi Chimketdagi oʻzbek davlat teatrida sahnalashtirilgan.
### Tarjimonlik faoliyati
Mirpoʻlat Mirzo nazm va nasr janrlaridan tashqari tarjimonlik faoliyati bilan ham shugʻullanib turgan. Jumladan, Lessingning ijodiga tegishli boʻlgan „Donishmand Natan“ hamda William Shakespearening „Yoz tuni gʻaroyibotlari“ romanlarini oʻzbek tiliga toʻliq tarjima qilgan. 2004-yilda „Somon yoʻli chechaklari“, 2005-yilda „Sayra, doʻmbiram“, 2008-yilda „Lojuvard osmon“, 2010-yilda „XX asr rus sheʼriyati“ kabi xalqaro antologiyalarni oʻzbek tiliga tarjima qildi.

## Mukofotlari
1998-yilda „Pasternak“ nomidagi Rossiya davlat mukofoti bilan, 2001-yilda esa „Alash“ nomli Qozogʻiston xalqaro mukofotlari bilan mukofotlangan.
## Havolalar
*Mirpoʻlat Mirzo she'rlari. Мирпўлат Мирзо шеърлари.
## Manbalar
The Amazing Digital Circus

***The Amazing Digital Circus*** (tarjimasi „Ajoyib raqamli sirk“) – YouTube uchun Gooseworx tomonidan yaratilgan Avstraliya animatsion televizion seriali.

## Ovoz berganlar

* Lizzie Freeman *–* Pomni
* Alex Rochon *–* Caine
* Michael Kovach – Jax
* Amanda Hufford – Ragatha
* Marissa Lenti – Gangle
* Sean Chiplock – Kinger
* Ashley Nichols – Zooble
* Elsie Lovelock – The Gloink Queen
* Vera Tan – Princess Loolilalu
* Jack Hawkins – Gummigoo / Chad
* Hamish Plaggemars – Max
* Lyle Rath – The Fudge Monster
* Marissa Lenti – Martha Mildenhall
* Tim Alexander – Baron Theodore Mildenhall
* Payton Goodwin – The Creature
* Benjamin Davis – Orbsman

## Qismlar

## Manbalar

## Havolalar

* 
* 
*
Chandanpura masjidi

**Chandanpura masjidi**, shuningdek, **Masjid-e-Siraj ud-Davla** nomi bilan ham tanilgan, Bangladeshning Chittagong shahridagi Navob Siroj ud-Davla yoʻlida joylashgan masjiddir. U oʻzining yorqin ranglar bilan boʻyalgan koʻp gumbazlari va minoralari bilan mashhur. 1952-yilda taʼmirlangan boʻlsa-da, masjid yillar davomida havo ifloslanishi singari atrof-muhit omillari tufayli yomon ahvolga kelib qolgan.

## Joylashuvi
Masjid Chavkbazarda, Chittagong shahrida, Navob Siraj ud-Davla yoʻlining gʻarbiy tomonida joylashgan. U mustamlaka davriga oid ikki qavatli qizil gʻishtli Chandanpura yongʻin oʻchirish stansiyasi qarshisida qurilgan.

## Tarixi
Masjid 1870-yilda Laknau va Bombaydan kelgan meʼmorlar va quruvchilar tomonidan pudratchi Usta Abdulhamid rahbarligida qurilgan. Dastlab u **Hamidiya-Toj-Masjid** deb nomlangan. 1947-yilda Hamidning avlodi Abu Sayid Dobhash tomonidan taʼmirlash ishlari boshlangan. Ular 1952-yilda yakunlangan.

*Xalqaro tarixiy joylar lugʻati*da aytilishicha: „Chandanpura masjidi, garchi tarixiy jihatdan ahamiyatsiz hudud boʻlsa ham, juda chiroyli inshootdir“.

## Galereya

Masjid-e-Siraj ud-Daulah Minar.jpg|Minora
Masjid-e-Siraj ud-Daulah upper roof.jpg|Yuqori tom
Masjid-e-Siraj ud-Daulah Mosque's Details of Minar.jpg|Minoraning pastki qismi
Masjid-e-Siraj ud-Daulah Mosque's Aerial View.jpg|Yuqoridan koʻrinishi
Masjid-e-Siraj ud-Daulah Mosque's Dome Close View.jpg|Gumbaz
Masjid-e-Siraj ud-Daulah Mosque's Roof View.jpg|Tom
Masjid-e-Siraj ud-Daulah Mosque's Entry View.jpg|Kirish joyi


## Yana qarang

* Bangladeshda Islom
* Bangladeshdagi masjidlar roʻyxati

## Manbalar

## Havolalar
Chini masjidi

**Chini masjidi** (; ), shuningdek, **Shisha masjidi** nomi bilan ham tanilgan, Bangladeshning Rangpur hududidagi Nilphamari tumanining Saidpur shahrida joylashgan sunniy masjididir.

## Tarixi
Masjid qurilishi 1863-yilda Hojji Bakir Ali Ahmad tomonidan boshlangan va bir yil ichida kichik ibodatxona sifatida qurib bitkazilgan. Keyinchalik, asoschilar oilasining avlodidan boʻlgan Vazir Ali Ahmad ushbu masjidni kengaytirish va qayta qurish ishlarini boshlagan. 20-asrning oʻrtalarida esa vafot etgan Vazir Ali Ahmadning oʻgʻillari Mofizuddin Ahmad va Shafiuddin Ahmad (mato savdogarlari sifatida tanilgan) masjidni bezash ishlarini davom ettirgan. Oʻsha paytda keramika buyumlari Kalkuttadan olib kelingan, chunki Sharqiy Pokiston/Bengal (hozirgi Bangladesh)da keramika fabrikasi mavjud emas edi.

## Arxitekturasi
Chini masjidini bezash uchun 283 dona marmar tosh va  mayda chinni idish va shisha (rangli va rangsiz) parchalari ishlatilgan. Masjidda 27 ta minora mavjud boʻlib, ulardan beshtasi tugallanmagan.

## Yana qarang

* Bangladeshdagi islom
* Bangladeshdagi masjidlar roʻyxati

## Manbalar

## Havolalar
Darasbari masjidi

**Darasbari masjidi** () – Bangladeshning Rajshahi hududidagi Chapai Navabganj tumani, Shibganj Upazilada joylashgan tarixiy sobiq masjid. U hozirda meʼmoriy yodgorlik hisoblanadi. 1479-yilda qurilgan bu sobiq masjid, Kotvali darvozasidan janubi-gʻarbga qarab  va Choto Sona masjididan gʻarbga qarab  masofa uzoqlikda joylashgan.

## Tarixi
Masjiddagi yozuvlarga koʻra, gʻishtdan qurilgan bu masjid Iliyos Shohiy sulolasi hukmdori Shamsuddin Yusuf Shoh tomonidan qurdirilgan, u Rukunuddin Barbak Shohning oʻgʻli edi. 2003-yilga kelib, sobiq masjidning tom qismi va ayvoni qulab tushgan.. Hajmi jihatidan u Gaur-Laxnauti shahridagi Bara Sona va Guntanta masjidlaridan keyin uchinchi yirik masjid hisoblangan.

## Meʼmorchiligi
Tashqi koʻrinishida sobiq masjid  va ichki qismi  oʻlchamlarga ega. U gʻishtdan qurilgan boʻlib, ustunlari toshdan yasalgan.

Sobiq masjidning ayvonli tom qismi 24 ta gumbaz bilan qoplangan. Namozxonaga ayvondan yettita uchli arkalar orqali sharq tomondan kirish mumkin. Janubiy devorda uchta, shimoliy devorda esa ikkita uchli ark mavjud.

Sobiq namozxona ichida shimoli-gʻarbiy burchakda qirollik galereyasining qoldiqlari saqlanib qolgan. *[[Qibla]]* devorida jami oʻn bitta *[[mehrob]]* mavjud (ulardan ikkitasi yuqori darajadagi qirollik galereyasiga tegishli). U terrakota plitalari bilan bezatilgan boʻlib, ularning baʼzilari gʻarbiy va janubiy tashqi devor yuzasida karniz ostida joylashgan.

## Yana qarang

* Bangladeshdagi islom
* Bangladeshdagi masjidlar roʻyxati
* Bangladeshdagi arxeologik joylar roʻyxati

## Manbalar

## Havolalar
Fargʻona FA (futbol klubi)

**Fargʻona Futbol Akademiyasi futbol klubi**, qisqacha **Fargʻona FA** – Fargʻona viloyatining futbol klubi.
## Manbalar

## Havolalar
* Fargʻona FA OʻzPFL saytida
* Fargʻona  FA Jamoa tarkibi
Toshkent VFA (futbol klubi)

**Toshkent Futbol Akademiyasi futbol klubi**, qisqacha **Toshkent FA** – Toshkent viloyatining futbol klubi.
## Manbalar

## Havolalar
* Toshkent FA OʻzPFL saytida
* Toshkent  FA Jamoa tarkibi
Irmão do Jorel

***Irmão do Jorel*** (tarjimasi „Jorelning akasi“) – Juliano Enrico yaratgan Braziliya animatsion teleserialidir. Serial 2014-yilning 22-sentyabrida Cartoon Network telekanalida birinchi marta efirga uzatilgan.

## Ovoz berganlar

* Andrei Duarte – Irmão do Jorel / Rambozo
* Juliano Enrico – Jorel / Márcio "Marcinho" Ririzon / Iggy Podre / Pablito Hernández / Reginaldo
* César Marchetti – Seu Edson / Danúbio / Dona Lola / Syd Vinicius / Wonderlay
* Tânia Gaidarji – Dona Danuza / Débora / Suzana Gagliostro
* Cecília Lemes – Vovó Gigi / Rose / Professora Adelaide
* Melissa Garcia – Vovó Juju / Lara / Zaza / Ana Catarina / Catiane
* Hugo Picchi Neto – Nico / Tosh / Steve Magal / Gesonel / Roberto Perdigoto / Jorginho
* Jussara Marques – Samantha
* Cássius Romero – Fabrício
* Daniel Furlan – William Shostners

## Qismlar

## Manbalar

## Havolalar

* 
*
Yerlan Alimbayev

**Yerlan Alimbayev** (; 1975-yil 6-yanvarda tugʻilgan) – Qozogʻistonlik siyosatchi va diplomatdir. Hindistonga elchi etib tayinlanishidan oldin Alimbayev Qozogʻiston Respublikasi Tashqi ishlar vazirligining alohida topshiriqlar boʻyicha elchisi va Shanxay hamkorlik tashkiloti doirasidagi faoliyat boʻyicha Qozogʻiston Respublikasining milliy muvofiqlashtiruvchisi lavozimlarida ishlagan. Turli yillarda Qozogʻistonning Hindiston, Koreya Respublikasi elchixonalarida hamda Shveysariyaning Jeneva shahridagi BMT idorasi va boshqa xalqaro tashkilotlardagi doimiy vakolatxonasida diplomatik lavozimlarni egallagan.

## Yoshligi va taʼlimi
Qiziloʻrda shahrida tugʻilgan Alimbayev, Al-Farobiy nomidagi Qozogʻiston Milliy Universitetida Sharqshunoslik boʻyicha bakalavr darajasini olgan. Yana Genevradagi Diplomatiya va Xalqaro munosabatlar maktabida magistrlik darajasini olgan. Mazkur maktab tijorat yoʻnalishidagi muassasa boʻlib, universitet maqomini beruvchi akkreditatsiyaga ega emasligi sababli ommaviy axborot vositalarining eʼtiboriga tushgan. Alimbayev qozoq, rus, ingliz, fransuz, hind va urdu tillarini biladi hamda bir nechta davlat mukofotlari va eʼtiroflari sohibidir.

## Manbalar
BuxDU (futbol klubi)

**BuxDU futbol klubi** – Buxoro davlat universiteti futbol klubi. Klub 2024-yilda tashkil etilgan. 2024-yildan Oʻzbekiston Birinchi ligasida ishtirok etgan. 2026-yildan Pro ligada ishtirok etmoqda.

## Manbalar

## Havolalar
Gulshan markaziy masjidi

**Gulshan markaziy masjidi va hayitgoh jamiyati** (), shuningdek **Gulshan Ozod masjidi** nomi bilan ham tanilgan, Bangladeshning Dakka shahri, Gulshan tumanida joylashgan masjiddir. Masjid 1976-yil 18-aprelda 6 akr yer maydonida bunyod etilgan boʻlib, meʼmor Mesbah-ul-Kabir tomonidan loyihalashtirilgan. Masjid bir vaqtning oʻzida 10,000 dan ortiq namozxonni sigʻdira oladi.

2019-yilgacha masjidning imom-xatibi vazifasini Mavlono Shamsul Haq bajargan. Hozirda Mahmudul Hasan ushbu masjidning xatibi hisoblanadi.

## Yana qarang

* Bangladeshda Islom
* Bangladeshdagi masjidlar roʻyxati

## Manbalar

## Havolalar
* 
*
Ishtixon (futbol klubi)

**Ishtixon futbol klubi** – Ishtixon tumanidagi futbol klubi. Klub 2024-yilda tashkil etilgan. 2025-yildan Oʻzbekiston Birinchi ligasida ishtirok etmoqda.

## Manbalar
Qiziriq (futbol klubi)

**Qiziriq futbol klubi** – Qiziriq tumanidagi futbol klubi. Klub 2023-yilda tashkil etilgan. 2024-yildan Oʻzbekiston Birinchi ligasida ishtirok etmoqda.

## Joriy tarkibi
## Manbalar

## Havolalar
Amr ibn Maʼdiy Yakrib

**Amr ibn Maʼdiy Yakrib az-Zubaydiy al-Madhijiy** (; milodiy 642-yilda vafot etgan) – Yamandagi Zubayd (Madhij qabilalar ittifoqiga mansub) urugʻiga mansub arab otliq qoʻshini qoʻmondoni. Afsonaviy jangchi sifatida tanilgan boʻlib, Amir ibn Tufayl, Antara ibn Shaddod va Dorayd bin al-Soma kabi mashhur shaxslarga qarshi kurashgan.

Amr islom paygʻambari Muhammad davrida islomni qabul qilgan va Tulayha bilan birga Roshidun xalifaligining ikki asosiy bahodirlaridan biri sifatida tanilgan. Rivoyatlarga koʻra, ularning har ikkisida ham ming nafar askarning qudrati boʻlgan. Amr Yarmuk va Qodisiya jangida ishtirok etgan. Shuningdek, Jalula jangida ham Roshidun qoʻshinlariga boshchilik qilgan va musulmonlarning Xurosonni zabt etishida xizmat qilgan. Amr ibn Maʼdiy 642-yilda Nahovand jangida halok boʻlgan.

## Biografiyasi
Paygʻambar Muhammad davrida Qahtoniy qabilalar ittifoqiga mansub Zubaydiylar urugʻi ikki guruhga boʻlingan edi. Ular *Zubayd al-Kabir* (Katta Zubaydiylar) hamda *Zubayd al-Asgar* (Kichik Zubaydiylar) deb atalgan. *Zubayd al-Asgar* nasli Banu Asam qabilasining bir tarmogʻidan boʻlgan. Amr aynan shu *Zubayd al-Asgar* boʻlinmasidan edi, uning otasi Maʼdiy Yakrib ibn Abdulloh esa shu urugʻning boshligʻi hisoblangan. Zamonaviy tarixchilarning fikricha, Amr hijriy yildan 75 yil oldin tugʻilgan. Uning Rayhona ismli singlisi va Abd ismli ukasi boʻlgan. Ukasi Abd Zubaydiy urugʻining boshqa boʻlimidan boʻlgan yamanlik Madhij qabilasi tomonidan oʻldirilgan.

## Manbalar
Al-Alo Hadramiy

**Al-Alo al-Hadramiy** (; 635–636 yoki 641–642-yillarda vafot etgan) – ilk musulmon sarkardasi. Islom paygʻambari Muhammad davrida -yillarda Bahraynda (sharqiy Arabiston) soliq yigʻuvchi, 632–636 va 637–638-yillarda xalifalar Abu Bakr () va Umar () hukmronligi davrida Bahrayn hokimi boʻlib xizmat qilgan. Abu Bakr davrida al-Alo Ridda urushlari doirasida Sosoniylar tarafdori Laxmiylar sulolasi tomonidan uyushtirilgan isyonni bostirgan. Xalifa Umar davrida Sosoniylarga qarshi bir nechta dengiz yurishlariga boshchilik qilgan, biroq ular ning eng soʻnggisi arablar uchun falokatli yakunlangan va al-Aloning lavozimidan boʻshatilishiga sabab boʻlgan. Soʻngra u Basraga noib etib tayinlangan, biroq ushbu lavozimni qabul qilish uchun yoʻlga chiqqanida vafot etgan.

## Kelib chiqishi
Al-Alo Janubiy Arabistonning Sadif qabilasiga mansub edi. U Makkadagi Quraysh qabilasining badavlat Banu Umayya urugʻiga homiylik yoki ittifoqchilik aloqalari bilan bogʻliq edi. Paygʻambar Muhammadning Makkani zabt etishi va 630-yilda Quraysh qabilasining ommaviy ravishda musulmonlikni qabul qilishidan oldin islomni birinchilardan boʻlib qabul qilganlardan boʻlgan.

## Yana qarang

* Sahobalar
* Xamis masjidi

## Manbalar
Gʻayebi Dighi masjidi

**Gʻaybiy Dighi masjidi** (, ) – hozirda Bangladeshning Silhet tumani, Zakiganj Upaziladagi Barothakuri Union hududida joylashgan qadimiy masjid boʻlib, Bangladesh Arxeologiya departamenti tomonidan boshqariladigan muhim tarixiy obida hisoblanadi.

## Yana qarang
* Bangladeshdagi arxeologik joylar roʻyxati
* Bangladeshdagi masjidlar roʻyxati

## Manbalar
Solomiya Krushelnitska

**Solomiya Krushelnitska** (; 1872-yil 23-sentyabr – 1952-yil 16-noyabr) – ukrainalik lirik-dramatik soprano, 20-asrning birinchi yarmidagi eng yorqin opera yulduzlaridan biri hisoblanadi.

U hayoti davomida dunyoning eng mashhur qoʻshiqchisi sifatida tan olingan. Uning koʻplab mukofotlari va unvonlari orasida 20-asrning „Vagner divasi“ nomi ham bor. U Puccinining „Madama Butterfly“ operasini La Scaladagi muvaffaqiyatsiz debyutidan qutqargani bilan mashhur. Operaning Bresciada Krushelnitska bosh rolda ijro etgan yangi versiyasi katta muvaffaqiyat qozongan. Enrico Caruso, Titta Ruffo va Fedor Chaliapin kabi buyuk ijodkorlar bilan bir sahnada rol ijro etish uning uchun sharaf boʼlgan. Italiyalik bastakor Giacomo Puccini qoʻshiqchiga oʻzining „Eng goʻzal va jozibali Butterfly“ deb yozilgan portretini sovgʻa qilgan.

## Hayoti

### Yoshlik yillari va taʼlimi
Solomiya Krushelnitska 1872-yilda Avstriya-Vengriya (hozirgi Ukraina)ning Bielavińce qishlogʻida tugʻilgan. 1878-yilda uning otasi, ukrainalik pravoslav ruhoniy Amvrosii Krushelnitskiy (), oilasi bilan Ternopil yaqinidagi Bila qishlogʻiga kelib joylashgan.

Solomiyadan tashqari, bu zodagon oilada uning onasi Teodora Maria (Savchinskadan, vafoti 1907-yil), besh opa-singil (Olga, Osipa, Hanna, Emilia va Maria) va ikki akasi (Anton va Volodimir) birgalikda yashashgan.

### Ternopolda taʼlim
U yoshligidan qoʻshiq aytishni boshlagan. U Ternopol klassik gimnaziyasida musiqa asoslarini oʻrgangan. 1883-yilda Shevchenko kontsertida birinchi marotaba jamoat oldida chiqish qilgan.

### Lvov konservatoriyasidagi taʼlimi
1891-yilda Solomiya Krushelnitska Lvov konservatoriyasiga oʻqishga kirgan. 1893-yilda u professional debyutini „La favorite“ operasida Leonora roli bilan ijro etgan.

## Faoliyati
Krushelnitska 1893-yildan boshlab Lvov operasida chiqishlar qila boshlagan. 1904-yilda u Puccinining „Madama Butterfly“ operasini rivojlantirib, uning yangi versiyasida bosh rolni ijro etgan va bu tomoshabinlar tomonidan yuqori baholangan.

1910-yilda u italiyalik advokat Alfredo Cesare Augusto Riccioni bilan turmush quradi. 1920-yilda u operani tark etadi, lekin kontsertlar berishda davom etgan.

1939-yilda erining oʻlimidan soʻng, u Lvovga qaytib kelgan. Ikkinchi jahon urushi davrida u shaharda qolib ketadi va Sovet hukumati tomonidan uyidan mahrum qilingan. 1951-yilda u „Ukrainaning xizmat koʻrsatgan artisti“ unvoniga sazovor boʻlgan. Solomiya Krushelniska 1952-yil 16-noyabrda vafot etgan va Lvovdagi Lichakiv qabristoniga dafn qilingan.

## Merosi
Lvov opera va balet teatri uning nomi bilan ataladi. 1982-yilda uning hayotiga bagʻishlangan „Kapalakning qaytishi“ filmi suratga olingan. 1997-yilda Ukraina Milliy banki uning sharafiga 2 grivnalik esdalik tangasini chiqardi. Lvov va Ternopolda uning haykallari oʻrnatilgan.

## Galereya

 File:Krushelnytska - Livia, signed card.jpg|1997-yilda chiqarilgan Ukraina pochta markasi 

## Izohlar

## Manbalar

## Adabiyotlar
* Celletti, Rodolfo (1992), 'Kruscelnitska, Salomeaʼ in The New Grove Dictionary of Opera (London)

## Havolalar

* Lvov operasidagi sahifasi
* Lvovdagi muzeyi
Al-Ashʼas ibn Qays

**Abu Muhammad Maʼdikarib ibn Qays ibn Maʼdikarib** (599–661), **al-Ashʼas** nomi bilan mashhur () – ilk islom davridagi mashhur yetakchi shaxslaridan biri boʻlib, Yamanning mashhur Kinda qabilasiga mansub boʻlgan. Paygʻambar Muhammadning vafotidan keyin Ridda urushlarida muhim rol oʻynagan. Dastlab islom dinidan chiqqan boʻlsa-da, keyinchalik yana islom dinini qabul qilgan va xalifa Abu Bakr tomonidan avf etilgan. Hazramavt qabilasining Kinda urugʻi boshligʻi boʻlgan, shuningdek, Roshidun (632—661) va Umaviy (661—750) xalifalar davrida Iroqning ikkita asosiy garnizon shaharlari va maʼmuriy markazlaridan biri boʻlgan Kufadagi yetakchi zodagon arab xonadonining asoschisi hisoblangan.

## Kelib chiqishi
Al-Ash’asning asl ismi Maʼdikarib ibn Qays boʻlgan, keyinchalik  laqabini olgan, chunki uning sochlari doimo taralgan holda edi. Taxallusi, ehtimol, uning jismoniy koʻrinishi va hashamatga befarq boʻlgan jangchi maqomidan kelib chiqqan boʻlishi mumkin. Milodiy 599-yilda Janubiy Arabistonning sharqiy Hazramavt hududida tugʻilgan. Uning otasi Qays ibn Maʼdikarib yahudiy dinini qabul qilgan, oʻsha davrda Janubiy Arabistonda, shu jumladan, al-Ash’asning qabilasi Kindada yahudiylik keng tarqalgan edi. Al-Ash’as islomni qabul qilishidan oldin ham yahudiy boʻlgan boʻlishi mumkin.

## Manbalar
Molik ibn Nuvayra

**Molik ibn Nuvayra** (; 632-yilda vafot etgan) – qudratli Banu Tamim qabilasining yirik Banu Hanzala boʻlimi, Banu Yarbu urugʻi sardori.

Paygʻambar Muhammad Molik ibn Nuvayrani Banu Yarbu urugʻi ustidan zakot yigʻuvchi vakil qilib tayinlagan va yigʻilgan zakotni Madinaga yuborishni buyurgan. Biroq Muhammadning vafotidan soʻng, Molik zakotni taqsimlashni toʻxtatgan va uni Madinaga yuborishdan bosh tortgan. Natijada, xalifa Abu Bakr uni qatl qilishni buyurgan va u Xolid ibn Volid tomonidan oʻldirilgan.

## Biografiyasi
Molik ibn Nuvayra paygʻambar Muhammad tomonidan oʻz urugʻi Banu Tamim qabilasidan boʻlgan Banu Yarbu urugʻidan zakot yigʻuvchi etib tayinlangan. Ammo Muhammadning vafotidan keyin Molik zakotni taqsimlashni toʻxtatgan va uni Madinaga yuborishdan ham bosh tortgan. Natijada, Abu Bakr uni qatl qilishni buyurgan va bu vazifani Xolid ibn al-Volidga topshirgan. 632-yilda Xolid va uning qoʻshini Molik va uning Yarbu urugʻidan boʻlgan yana oʻn bir kishi bilan toʻqnash kelgan. Yarbu urugʻi vakillari qarshilik koʻrsatmagan, ular oʻzlarini musulmon deb eʼlon qilgan va Xolidning qarorgohiga kuzatib qoʻyilgan. Ularning qoʻlga olinishida ishtirok etgan bir ansoriy sahoba asirlar imon keltirganliklari sababli ularning daxlsizligini hurmat qilish kerakligini taʼkidlagan. Shunga qaramay, Xolid ularning barchasini qatl qildirgan. Keyinchalik Xolid Malikning bevasi Laylo bint al-Minholga uylangan.

## Manbalar